钦定古今图书集成/理学汇编/字学典/第036卷 > 《芥隐笔记》 > 《闲作居贤切》
## 钦定古今图书集成/理学汇编/字学典/第036卷 > 《芥隐笔记》 > 《闲作居贤切》

退之诗。孟东野《失子诗》：“彼于女何有，乃令蕃且延。”此
独何罪辜生死。《旬日闲诗》：“还十亩之闲兮。桑者闲闲
兮，行与子还兮。”《汉·李广传》，“自以大黄射其裨将。”服注
曰：“黄肩，弩也。”晋灼曰：“黄肩，即黄闲也。”《上林赋》：“赤瑕駮
荦，杂臿其闲。晁采琬琰，和氏出焉。”班固《西都赋》，“裛以
藻绣，络以编连。隋侯明月，错落其闲。”曹植《瑟瑟歌》，“东
西经七陌，南北越九阡。卒遇回风起，吹我入云闲。”